Hrvatski sabor
20041104

Dame i gospodo zastupnici, sljedeća točka je 7. Prijedlog zakona o pravima hrvatskih branitelja iz Domovinskog rata i članova njihovih obitelji, prvo čitanje, P.Z. br. 180 Ovu raspravu sa galerije prate predstavnici udruga proisteklih iz Domovinskog rata od društva logoraša srpskih koncentracijskih logora, dragovoljaca Domovinskoga rata hrvatskih branitelja, udruga obitelji zatočenih i nestalih hrvatskih branitelja, roditelja poginulih branitelja. Molim pozdravimo predstavnike ovih udruga. /Pljesak./ Predlagatelj zakona je Vlada Republike Hrvatske. Prijedlog akta primili ste poštom. Kod donošenja ovoga zakona primjenjuju se odredbe Poslovnika koje se odnose na prvo čitanje zakona. Raspravu su proveli Odbor za zakonodavstvo, Odbor za ratne veterane, Odbor za rad, socijalnu politiku i zdravstvo i Odbor za obitelj, mladež i šport. Izvješća ste primili na sjednici. Molim gospođu Jadranku Kosor, potpredsjednicu Vlade i ministricu obitelji, branitelja i međugeneracijske solidarnosti da dodatno obrazloži prijedlog. Izvolite ministrice.